נתחיל מזה שלא צריך כורסת הנקה כמו שצריך טיטולים, אבל אם יש לכם תקציב לכך, היא בהחלט מקלה על החיים. הנוחות בכורסת הנקה היא בעיצוב הייחודי שלה לאימא ולתינוק. היא רחבה מכורסאות סטנדרטיות כדי שתוכלי לשבת בה בנוחות מרבית כאשר היד שלך שעונה על משענת היד וראש התינוק נשען עליך. חלק מהכורסאות מגיעות עם הדום וחלקן מתכווננות, כך שאם תמצאי את עצמך מניקה אל תוך הלילה (וזה יקרה, תהיי בטוחה), כשהתינוק חייב תזוזה כדי להירדם, יהיה לך הרבה יותר נוח לעשות את זה בישיבה. אל תחשבי שכורסת הנקה מיועדת רק למי שמניקה. אמנם היא זכתה לשם הזה בגלל אופי השימוש בה, אך היא לגמרי מתאימה גם למי שמאכילה מבקבוק.